《翠湖杂咏 其九 翠渠》
明代·周瑛

渠水映柴扉，春深可染衣。天光带云影，鱼跃间鸢飞。

世路尘埃远，道怀声利希。苍苔满白石，独坐对斜晖。

作者简介：（1430—1518）福建莆田人，字梁石，号翠渠。成化五年进士。任广德知州，以有善政，赐敕旌异。弘治初历四川参政、右布政使。始与陈献章友，而不以献章主静之说为然，谓学当以居敬为主，敬则心存，然后可以穷理。有《书纂》、《翠渠类稿》。